ઇરકોન ઇન્ટરનેશનલનું લિસ્ટિંગ નબળું થયું હતું. કંપનીએ રૂ.475ના ભાવે શેરો ઓફર કર્યા હતા તેની સામે એક તબક્કે શેરનો ભાવ નીચામાં 13.62 સુધી ગબડીને રૂ.410.30 થયા બાદ છેલ્લે 12.28 ટકાના ઘટાડા સાથે રૂ.416.65ના સ્તરે બંધ રહ્યો હતો. કંપનીએ રૂ.475ના ભાવે શેરો ઓફર કર્યા હોવાથી રોકાણકારોને પ્રથમ દિવસે જ મોટી નુકશાની સહન કરવાનો વારો આવ્યો છે. આની અસર હાલમાં ખુલ્લા આઇપીઓને પણ થવાની દહેશત વ્યકત કરાતી હતી. દિવાળી પહેલાં અંદાજે રૂ.20,000 કરોડના આઇપીઓ લાઇનમાં હોવાનુ્ં જાણકારોનું કહેવું હતું.